Sofía Vergara

Sofía Margarita Vergara Vergara (spansk uttale: [sofi.a βerɣaɾa]; født 10. juli 1972) er en colombiansk skuespiller, TV-vert og modell.

Vergara ble kjent for å lede to TV-serier for det spanskspråklige TV-nettverket Univisión på slutten av 1990-tallet. Hennes første større skuespillerjobb på engelsk var i filmen Chasing Papi fra 2003. Hun har senere opptrådt i Four Brothers (2005) og to Tyler Perry-filmer, Meet the Browns (2008) og Madea Goes to Jail (2009). Hun ble nominert til en ALMA Award for sistnevnte film. Vergaras suksess på TV har ført med seg flere roller i nyere filmer, Smurfene (2011), New Year's Eve (2011), Happy Feet Two (2011) The Three Stooges (2012), Escape From Planet Earth (2013) og Machete Kills (2013). I 2012 og 2013 var hun den skuespilleren på amerikansk TV som hadde høyest inntekt.

Vergara innehar nå rollen som Gloria Delgado-Pritchett i ABC-serien Modern Family. For denne innsatsen har hun blitt nominert til fire Golden Globe Awards, fire Primetime Emmy Awards og sju Screen Actors Guild Awards for. i 2020 dukket hun opp som ny dommer i sesong 15 av America's Got Talent.

Tidlig liv 

Vergara ble født i Barranquilla, Colombia. Hennes mor, Margarita Vergara Dávila de Vergara, er husmor, og hennes far, Julio Enrique Vergara Robayo, produserte storfe for kjøttindustrien. «Toti» var kallenavnet Vergara fikk av sine fem brødre og søstre og mange søskenbarn. Hun vokste opp i Barranquilla, ble oppdratt som troende katolikk i en velstående familie og gikk på en privat tospråklig spansk/engelsk skole, kjent som Marymount School Barranquilla.

Etter å ha giftet seg som 18-åring og skilt seg to år senere studerte Vergara odontologi ved et universitet i Colombia i tre år. Etter hvert fikk hun muligheten til å jobbe i modellbransjen og i showbusiness, og Vergara bestemte seg for å utnytte dette. Hun forlot studiene to semestre før hun var ferdig med bachelorgraden. Snart bestemte hun seg for å flytte til Miami i USA blant annet for å komme unna uroen i Colombia (hennes eldre bror ble myrdet i 1998 i et kidnappingsforsøk). Hun tok med seg sønnen, moren og søsteren til USA. Hun har en fetter og en adoptivsøster, Sandra, som også er TV-skuespillere i USA.

Privatliv 
Vergara giftet seg da hun var 18 med sin barndomskjæreste Joe Gonzalez. Hun fødte sønnen Manolo i september 1992, mens paret ble skilt i 1993. I 1998 ble Vergaras bror, Rafael, myrdet i Bogotá. Vergaras yngre bror, Julio, ble deportert 9. mai 2011 fra USA til Colombia etter å ha blitt arrestert i april: Julio hadde også en langvarig narkotikaavhengighet og var på kant med loven. «Å se noen dø over 10 år, litt etter litt, det er den verste straffen», fortalte Vergara Parade Magazine. «Nå er han som en annen person.»

Vergara ble diagnostisert med skjoldbruskkjertelkreft i 2000. Hun fikk skjoldbruskkjertelen fjernet, fikk strålebehandling og ble frisk igjen. Hun tar medisiner daglig for å kontrollere symptomene på hypotyreose.

Den 10. juli 2012 ble det rapportert at Vergara og hennes forretningskjæreste, Nick Loeb, var forlovet. Hennes adoptivsøster, Sandra Vergara, er også skuespiller. Biologisk er Sandra hennes kusine, men hun ble adoptert av Sofias foreldre.

Påtegninger 
I 2011 ble Vergara det nye ansiktet til CoverGirl, med de første annonsene vist i januar 2012. I april 2011 dukket Vergara opp i en Pepsi-reklame med David Beckham, og en annen i januar 2012. Også i 2011 ble det annonsert at Vergara skal designe en kleskolleksjon for K-Mart, og hun dukket senere opp i en rekke reklamefilmer for Comcast's Xfinity og State Farm.

I 2013 signerte hun sponsorkontrakter med Pepsi, Rooms To Go og medisinen Synthroid.

Arbeid

Teater 
 Chicago som Matron «Mama» Morton (2009)

TV og film

Referanser

Eksterne lenker 
 
 
 Sofía Vergara på Twitter
 Sofía Vergara på Whosay
 
 "Interview with actress Sofia Vergara", So Hood Magazine, 15. oktober 2008
 Churchville, Sarah. "Sofia Vergara", South Beach Magazine
 "Q&A Sessions: Sofia Vergara", nocheLatina.com, 5. mai 2009
 Sofia Vergara på Emmys.com

Colombianske skuespillere
Personer fra Barranquilla